Nyeste Skilderie af Kiøbenhavn, 1829-08-04
Om de i Aaret 17751 og 1778 foretagne Hovedreparationer oplyse følgende af Hr. Hofkobberstikker Lahde gjorte Meddelelser. 1751 blev Statuen istandsat. Regningernes Beløb vare: 1. Petzolds Regning 550 Rdl. 2. Jsenkræmmer Raupach for leverede Milekul 2 Rdl. 3 Mk. 3. v. Ostens Regning for leverede Tømmer=Materialier 56 Rdl. 1 Mk. 6 s. 4. Løflers Regning for at broncere Statuen, 292 Rdl. 5. Guldslager Zeysers Regning for Guld 316 Rdl. 6. Zubers Regning for Stellage 34 Rdl. 4 Mk. 7 s. 7. Smeden Dajon for Jern-Arbeide 116 Rdl. 2 Mk. 12 tz. 8. Fortlings Regning forStenhugger=Arbeide 13 Rdl. 9. Muurmester Krauses for Muur-Arbeide 7 Rdl. 8 s. i alt 1378 Rdl. 1 s. Wiedewelt og Harsdorff foretoge, efter Bygnings-Direktionens Anmodning af 1 May 1777, en Besigtelse over denne Statue, og indgave derefter følgende Rapport: Statuen i og for sig selv er støbt af Bly, som holdes sammen ved en i dens Midte anbragt Jern-Geryst eller Gerippe, hvilken Jernforbinding er indstøbt i Statuens Fodstykke, der tildeels er af huggen Steen, men formodentlig saa meget man kan indsee, alleneste indvendig fyldt med Muursteen. Figuren er indvendig opfyldt med en Kjerne af Gibs og Potee. Brøstfældig hederne, vi have forefundet, ere følgende: Hesten ved Bringen er en heel Deel sunken; Overdelen af Figuren har bøjet sig forover, paa adskillige Steder er den udsvullen af Fugtighed, ved det Vandet har trængt sig inden i den ovenmeldte Kjerne eller Potee, og hvoraf vi med et spidst Jern, under Kongens Fodsaale, har taget noget ud, som var ganske vaadt og fugtigt. Blyet af Statuen er paa nogle Steder sprukkent, som er foraarsaget ved det Kjernen af bemeldte Fugtighed har givet sig ud. Ved denne fugtige Kjerne have vi og fornummet Jernrust, som tydeligt viser, at Jernstiveren og Gerippet i Hesten begynder deraf at angribes. Overalt har hele Figuren med Postamentet sat sig, formodentlig i Grunden, saa at den efter gjorte Afveining helder til sin høire Side over en stærk Tomme. Da nu denne Statue equestre i alle Maader er af lige saa godt og saubert Arbeide, som alle de i Jtalien og Frankrig paa samme Tid gjorte Statuer, og desuden Blyet ikke i ringeste Maade hverken af Luften eller Veiret er udvittret, vil det, efter vore uforgribelige Tanker, for denne Statue være en ubodelig Skade, om den uden Reparation saaledes endnu længere skulde henstaae, da, naar samme endnu stærkere, end skeet er, skulde sammentrykkes, vilde det fast ikke blive mueligt at reparere den. Vi finde ellers, at Pladsen Tid efter anden er bleven forhøiet, hvoraf det underste Trin under Postamentet er næsten nedgravet, ligesom og Jern-Stakitværket og de uden om Statuen anbragte Borner. Da nu Pladsen desuden synes at være temmelig lav, just paa det Sted, hvor Statuen staaer, og Postamentet ligeledes imod Pladsen og Figuren er temmelig nedsunket, saa at den gjerne kunde taale at være 1 1/2 Alen høiere, samt de fire omsiddende Bly=Figurer ere meget slet gjorte, saa at de i ingen Maade passe sig til det gode Arbejde, som LAmoureux har viist i Statuen, og den derunder liggende Figur, som forestiller Misundelsen, troe vi, for at sætte denne Statue i god forsvarlig og anstændig Stand, vil være fornødent: mo. at der gjøres Aabninger adskillige Steder paa Figuren, for at eftersee og reparere Jerngerystet. 2do. kunde man med den ved Frederiks Kirkebygning brugte Vogns Anbringelse, hvormed de store Marmorblokke ere optagne, trække Statuen tre til fire Alen i Veiret, og lade den saaledes hænge, indtil: 3tio, et nyt norsk Aggershuusisk Marmor=Postament, som kunde gjøres af de i Behold havende Steen ved Frederiks Kirke og Materialgaarden, omtrent to Alen høiere end det nu værende, blev bygget, og saaledes kunde Statuen i det nye Postament indstøbes. 4to, repareres Figuren med nye Stykker hist og her, hvor den er sunken hvilke Stykker, efterat de ere modellerede og støbte, igjen i Statuen fastsættes og loddes, naar den paa et nyt Postament er bleven anbragt. De slette Figurer, som ere omkring Postamentet, at blive reent borte, da de ikkun ere til Vanziir for Figuren, hvorimod et saadant nyt Postament vilde være til megen Ziir baade for Pladsen og Statuen. Endelig maa og Jernværket, som befindes omkring Statuen, behørigen repareres, saa og Pladsen eller Jorden imellem dette Stakit og Postamentet belægges med bornholmske Sandsteensplader. Bekostningerne over alt dette Arbeide er vel ikke mueligt i Forveien at bestemme, dog saavidt vi kan indsee, vil det omtrent medtage 6 a 7000 Rdl.